Автомобили и хора блокираха протестно пътя Русе-Две могили /ВИДЕО/ - Русе Медиа
Над 30 автомобила блокираха пътя Русе-Иваново-Две могили тази сутрин в знак на протест. Те преградиха пътното платно и близките кръстовища, за да изразят недоволството си от поддръжката от страна на АПИ. Макар пътят да е третокласен, той е предпочитан от шофьорите като алтернатива на основното направление Русе-Бяла, където има натоварен трафик и много камиони.
„Искат или не искат , колегите водачи навлизат в насрещното движение. Създава се предпоставки за ПТП-та. Многократно всеки от нас е участвал във вадене на хора, пострадали при пътно-транспортни произшествия. Искаме точно това да предотвратим“, казва Бисер Тенчев. Същата е ситуацията на завоя преди разклона за Красен. „Храстите бяха навлезли един метър в платното и не може да се кара в лентата в завой. Ако се разминаваме случайно с камион или с автобус, трябва или да си надере човек цялата кола, или да се блъсне“, обяснява Иво Дамянов.
Tags: блокадакатастрофипротестпът Русе-Иваново-Две могилихрасти
Сподели55Tweet34Сподели10Scan